Kynntu þér málið - það margborgar sig ! Á fundi samningseininga BSRB í dag var m.a. rætt var um hvort og þá hvenær grípa skyldi til aðgerða til að þrýsta á viðsemjendur um gerð kjarasamnings . Þetta kemur fram á vefsíðu BSRB , en kjarasamningar þorra aðildarfélaga BSRB hafa verið lausir frá því í apríl 2019 , þar á meðal Sameykis . Viðræður hafa eins og kunnugt er gengið afar hægt . Á fundinum í dag var farið yfir stöðuna í kjarasamningsviðræðunum í heild sinni , en enn ber mikið á milli samningsaðila og ekkert sem bendir til þess að samningar muni nást á næstunni . „ Okkur þykir skorta verulega upp á samningsvilja viðsemjenda okkar og ljóst að við þurfum að grípa til aðgerða til að knýja á um gerð kjarasamninga , “ segir Sonja Ýr Þorbergsdóttir , formaður BSRB.Niðurstaða fundarins var að formenn aðildarfélaga munu ræða við sína félagsmenn og koma saman á nýjan leik til að taka ákvörðun um hvort boða eigi aðgerðir , og þá hvernig aðgerðir og hvenær . „ Þá hefur ekki tekist að ná saman um jöfnun launa milli markaða , launaþróunartryggingu og fleiri mál sem BSRB hefur lagt áherslu á í viðræðunum . Launaliðurinn er ekki á sameiginlegu borði BSRB heldur verður hann ræddur í samningum einstakra aðildarfélaga , og því lítill sem enginn skriður kominn á þær viðræður .